**ПРИЛОЖЕНИЕ № 2**

**ПРОЕКТ НА ДОГОВОР**

Днес, ………………. г. в гр. София между:

1. Изпълнителна агенция „Главна инспекция по труда“ , представлявана от Румяна Михайлова Михайлова – изпълнителен директор, и Севдалина Жечкова Вичева – директор на дирекция „ФСД“, със седалище и адрес на управление – гр. София, бул. „Княз Александър Дондуков“ № 3, ЕИК 831545394; наречена по долу ВЪЗЛОЖИТЕЛ /КУПУВАЧ/, от една страна и

2.............................................................................................. , представлявано от ................................................................................................................................................, със седалище и адрес на управление – ............................................................................. ЕИК/Булстат ...........................................; ИН по ДДС …….............................................., наричана ИЗПЪЛНИТЕЛ /ПРОДАВАЧ/, от друга

на основание чл. 183 и чл. 112 от ЗОП, и Решение № …………се сключи настоящият договор, като страните се споразумяха за следното :

1. **ПР****ЕДМЕ****Т**

Чл.1.(1) ВЪЗЛОЖИТЕЛЯТ /КУПУВАЧ/ възлага, а ИЗПЪЛНИТЕЛЯТ /ПРОДАВАЧ/ приема да извърши доставка срещу заплащане на ***3 (три) нови изцяло електрически автомобила: Марка ………., модел ………, ……… с двигател ………kW/……..к.с. , рег. № …….*** със спецификации и при условията на офертата на ИЗПЪЛНИТЕЛЯ, която е неразделна част от този договор.

(2) Гаранционният срок на батерията е ………….…../……………..……………………………/ години съгласно представената оферта на ИЗПЪЛНИТЕЛЯ.

**ІІ. ВЛИЗАНЕ В СИЛА**

Чл. 2. Настоящият договор влиза в сила от датата на подписването му.

**ІІІ. ЦЕНА, РЕД И СРОКОВЕ НА ПЛАЩАНЕ**

Чл.3.(1) Цената за изпълнение предмета на договора, съгласно предложената от ИЗПЪЛНИТЕЛЯ и приета от ВЪЗЛОЖИТЕЛЯ Ценова оферта, е **…….. (……………) лева без ДДС** или **………….. (……………..) лева с ДДС.**

(2) Цената на договора е фиксирана и не подлежи на промяна. В цената са включени всички необходими разходи на ИЗПЪЛНИТЕЛЯ за изпълнение предмета на договора, както и всички дължими данъци, такси и разноски по прехвърляне на собствеността на превозното средство.

(3) Плащането се извършва чрез банков превод в лева по банковата сметка на ИЗПЪЛНИТЕЛЯ и се счита за извършено след постъпване на средствата по нея.

(4) Плащането се извършва еднократно, при представяне на оригинална фактура от ИЗПЪЛНИТЕЛЯ и подписан протокол за констатации, че доставеното превозно средство отговаря на изискванията на Възложителя.

**ІV. СРОК И МЯСТО НА ИЗПЪЛНЕНИЕ**

Чл. 4 (1) Срок за изпълнение на доставката, предмет на договора, е 3 (три) **месеца,** считано от датата на сключване на договора.

(2) Задълженията на ИЗПЪЛНИТЕЛЯ се считат за изпълнени след регистриране на автомобила в КАТ на името на ВЪЗЛОЖИТЕЛЯ и надлежното му предаване с приемо-предавателен протокол.

(3) Място на изпълнение – 3 броя автомобили до сградите на ВЪЗЛОЖИТЕЛЯ както следва: 1 на адрес гр. София, бул. „Княз Ал. Дондуков“ № 3; 1 на адрес гр. Варна дирекция „Инспекция по труда – Варна“, ул."Христо Самсаров" №2А.; 1 на адрес гр. Пловдив, дирекция „Инспекция по труда – Пловдив“, пл."Централен" №1, ет.5.

**V. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

Чл. 5.(1) ВЪЗЛОЖИТЕЛЯТ се задължава да заплати на ИЗПЪЛНИТЕЛЯ договорената цена за извършената доставката, съгласно условията на настоящия договор.

(2) ВЪЗЛОЖИТЕЛЯТ се задължава да оказва необходимото съдействие на ИЗПЪЛНИТЕЛЯ, като при необходимост, своевременно да предоставя необходимите сведения и указания.

**VІ. ПРАВА И ЗАДЪЛЖЕНИЯ НА ИЗПЪЛНИТЕЛЯ**

Чл. 6. (1) ИЗПЪЛНИТЕЛЯТ се задължава да изпълни предмета на настоящия договор, на свой риск, срещу договорената цена.

(2) ИЗПЪЛНИТЕЛЯТ се задължава да изпълни качествено и в срок доставката, предмет на настоящия договор и да прехвърли собствеността върху превозното средство, необременена с тежести, вещни или други права на трети лица.

(3) ИЗПЪЛНИТЕЛЯТ се задължава във всеки момент от действието на настоящия договор да предоставя информация за изпълнението на доставката, при поискване от страна на ВЪЗЛОЖИТЕЛЯ.

Чл. 7. ИЗПЪЛНИТЕЛЯТ е длъжен да предаде на ВЪЗЛОЖИТЕЛЯ съпътстващите превозното средство документи, необходими за по-нататъшното му ползване по предназначение, като сертификати, разрешителни, инструкции, всички необходими съпътстващи документи за извършена регистрация на МПС и други.

Чл. 8. ИЗПЪЛНИТЕЛЯТе длъжен да предаде на ВЪЗЛОЖИТЕЛЯ автомобила, предмет на настоящия договор, окомплектован съгласно чл. 139, ал. 2 от Закона за движение по пътищата (обезопасителен триъгълник, аптечка, пожарогасител, светлоотразителна жилетка) и в готовност за експлоатация с извършен предпродажбен сервиз, заредени с всички необходими за експлоатацията им течности и материали, с необходимите за регистрацията им документи, гаранционна и сервизна книжка, както и инструкция за експлоатация на български език.

**VII. ГАРАНЦИЯ ЗА ИЗПЪЛНЕНИЕ. ГАРАНЦИОННИ УСЛОВИЯ И РЕКЛАМАЦИИ**

Чл. 9. (1) ИЗПЪЛНИТЕЛЯТ гарантира изпълнението на произтичащите от настоящия договор свои задължения с гаранция за добро изпълнение в размер на ……………… лв.,

представляващи 5% от цената на договора без ДДС. Гаранцията се представя под формата на банкова гаранция, на застраховка, която обезпечава изпълнението чрез покритие на отговорността на ИЗПЪЛНИТЕЛЯ, или като парична сума, преведена по следната банкова сметка на ВЪЗЛОЖИТЕЛЯ: УНИКРЕДИТ БУЛБАНК, КЛОН БАТЕНБЕРГ, IBAN BG76 UNCR 9660 3319 8276 10, BIC UNCRBGSF.

(2) Гаранцията за изпълнение се освобождава в срок до 30 (тридесет) дни след

Изпълнението на договора, или при прекратяване на договора по взаимно съгласие на страните, изразено в писмена форма.

(3) Когато гаранцията за изпълнение е под формата на банкова гаранция или застраховка, същата следва да бъде със срок на валидност по-дълъг с 30 дни от срока за изпълнение на договора. Банковата гаранция трябва да бъде безусловна, неотменима, с възможност да се усвои изцяло или на части в зависимост от претендираното обезщетение, и следва да съдържа задължение на банката-гарант да извърши безотказно и безусловно плащане при първо писмено

искане на ВЪЗЛОЖИТЕЛЯ съдържащо изявление за договорно основание за усвояване на гаранцията за изпълнение.

(4) ВЪЗЛОЖИТЕЛЯТ задържа гаранцията за изпълнение в случай, че е налице неизпълнение или забавено с повече от 1 месец изпълнение на доставката; иИзпълнението не отговаря на техническата спецификация за изпълнение на поръчката, и на техническото предложение на ИЗПЪЛНИТЕЛЯ; ИЗПЪЛНИТЕЛЯТ използва подизпълнител, без да е декларирал това в офертата си, или използва подизпълнител, който е различен от този, посочен в офертата му; при възникване на обстоятелствата по чл. 118, ал. 1, т. 2 или т. 3 от ЗОП. В тези случаи

ВЪЗЛОЖИТЕЛЯТ не дължи неустойка.

(5) Ако в процеса на изпълнение на договора възникне спор между страните, който е внесен за решаване от компетентен съд, гаранцията за изпълнение се задържа от ВЪЗЛОЖИТЕЛЯ до окончателното произнасяне на съда.

Чл. 10. (1) ИЗПЪЛНИТЕЛЯТ се задължава да обслужва гаранционно автомобила, предмет на доставката, за срока, посочен в техническото му предложение, неразделна част от настоящия договор.

(2) Срокът на гаранционното обслужване е:

1. За автомобилите - …… години, считано от датата на подписване на приемо-

предавателния протокол за доставянето им.

2. За батерията - …… години, считано от датата на подписване на приемо-предавателния протокол за доставянето на автомобилите.

(3) Гаранционното обслужване обхваща всички системи, агрегати, възли и детайли на автомобила, съгласно изискванията на производителя по сервизна книжка, и на акумулаторната батерия, с изключение на консумативите по автомобила.

(4) В рамките на гаранционния срок ВЪЗЛОЖИТЕЛЯТ може да прави рекламации пред ИЗПЪЛНИТЕЛЯ за констатирани явни недостатъци, или появили се скрити недостатъци на автомобила и акумулаторната батерия, като иска отстраняването или коригирането им за сметка на ИЗПЪЛНИТЕЛЯ. Рекламационното съобщение може да бъде изпратено по факс, телефон, електронна поща.

(5) В рамките на гаранционния срок ИЗПЪЛНИТЕЛЯТ е длъжен да предприеме незабавни действия по предявената рекламация и да отстрани безвъзмездно всички повреди и отклонения от изискванията за качество на доставения автомобил.

Чл. 11. (1) В рамките на гаранционния срок ИЗПЪЛНИТЕЛЯТ е длъжен да отстранява появилите се дефекти, недостатъци и/или повреди чрез ремонт/замяна на повредената част, в оторизиран сервиз не по късно от ….. работни дни от датата на предаване на автомобила в сервиза.

(2) В случай, че се налага доставка на резервни части от чужбина, ИЗПЪЛНИТЕЛЯТ се задължава да достави необходимите резервни части и подмени същите в срок до ...... работни дни от датата на предаване на автомобила в сервиза.

**VIII. ПРЕДАВАНЕ И ПРИЕМАНЕ ЗА ИЗПЪЛНЕНИЕТО**

Чл. 12. (1) ИЗПЪЛНИТЕЛЯТ доставя автомобилите след извършен предпродажбен сервиз готов за употреба.

(2) Автомобилите трябва да бъдат предадени на ВЪЗЛОЖИТЕЛЯ със следните документи:

1. оригинална фактура;

2. заверено от компетентна Митническа администрация копие от ЕАД (единен административен документ) за внос, ако действащото законодателство изисква неговото издаване;

3. европейски сертификат за цялостно одобряване на автомобила;

4. оригинална сервизна книжка;

5. оригинална гаранционна книжка;

6. протокол за предпродажбен сервиз;

7. инструкция за експлоатация от завода-производител на български език;

8. гаранционна карта за автомобила и батерията.

(3) Предаването/получаването на автомобила се удостоверява с приемо-предавателен протокол, подписан в два екземпляра от упълномощени от страните по договора лица.

Чл. 13. (1) Констатациите отразени в приемо-предавателния протокол обвързват страните относно факта на предаването/приемането на всеки един автомобил. В случай на констатирани липси, недостатъци, несъответствия или дефекти при доставката, автомобила не се приема от ВЪЗЛОЖИТЕЛЯ.

(2) Когато ВЪЗЛОЖИТЕЛЯТ установи скрити недостатъци и дефекти на доставения и приет автомобил или батерията му, той има право да иска от ИЗПЪЛНИТЕЛЯ да бъде съставен констативен протокол. В този случай ИЗПЪЛНИТЕЛЯТ е длъжен да замени за своя сметка некачествения автомобил или батерия с качествени такива, в срок определен в този протокол.

(3) При отказ на ИЗПЪЛНИТЕЛЯ да участва в съставянето на протокола по предходната алинея ВЪЗЛОЖИТЕЛЯТ съставя протокола самостоятелно, като изпраща копие от него на ИЗПЪЛНИТЕЛЯ.

(4) При отказ на ИЗПЪЛНИТЕЛЯ да замени некачествения автомобил или батерия

съгласно протокола по ал. 2 или ал. 3, той е длъжен да върне на ВЪЗЛОЖИТЕЛЯ цената по чл. 3, ал. 1 от договора за съответния автомобил/и, ведно със законната лихва от деня на плащането й от ВЪЗЛОЖИТЕЛЯ, като дължи на ВЪЗЛОЖИТЕЛЯ и съответните неустойки.

Чл. 14. Рискът от повреждане или погиване на доставения автомобил преминава от ИЗПЪЛНИТЕЛЯ на ВЪЗЛОЖИТЕЛЯ от момента на предаването на автомобила годен за употреба на ВЪЗЛОЖИТЕЛЯ и подписване на приемо-предавателния протокол, а прехвърлянето на собствеността – с плащането на цената по чл. 3, ал. 1 от договора за съответния автомобил/и.

**IX. НЕУСТОЙКИ**

Чл. 15. (1) При неизпълнение на задълженията по отношение на сроковете за изпълнение, ИЗПЪЛНИТЕЛЯТ дължи на ВЪЗЛОЖИТЕЛЯ неустойка в размер на 0,2% от стойността на доставката за всеки просрочен ден, но не повече от 10% от цената на договора.

(2) При неизпълнение на задължението за плащане, ВЪЗЛОЖИТЕЛЯТ дължи неустойка в размер на 0,2% от стойността на доставката за всеки просрочен ден, но не повече от 10% от цената на договора.

**X**.**ПРЕКРАТЯВАНЕ НА ДОГОВОРА**

Чл.16**.** (1) Действието на този договор се прекратява:

1. с изпълнение задачите на страните;
2. по взаимно съгласие между страните;
3. едностранно, от ВЪЗЛОЖИТЕЛЯ,при неизпълнение на някое от договорните задължения, след 20 дневно писмено предизвестие.

(2) ВЪЗЛОЖИТЕЛЯТ има право незабавно да прекрати договора, без да дължи предизвестие в случай, че се установи, че по време на провеждане на процедурата за възлагане на поръчката за ИЗПЪЛНИТЕЛЯ са били налице обстоятелства по чл. 54, ал. 1, т. 1 от ЗОП, въз основа на които е следвало да бъде отстранен от процедурата, както и в случай, че поръчката не е следвало да бъде възложена на ИЗПЪЛНИТЕЛЯ поради наличие на нарушение, постановено от Съда на Европейския съюз в процедура по чл. 258 ДФЕС.

(3) В случай, че е уговорено отложено изпълнение в този договор, всяка от страните има право да прекрати договора без предизвестие след изтичане на тримесечен срок от сключването му.

**XI. ЗАКЛЮЧИТЕЛНИ РАЗПОРЕДБИ**

Чл.17. Изменения и допълнения на този договор се допускат единствено при условията на чл. 116 от ЗОП.

Чл.18. Всички спорове, по тълкуването и изпълнението на този договор, страните ще решават доброволно, чрез преговори с упълномощени представители, а при непостигане на съгласие спорът се решава от компетентния съд.

Чл.19. За неупоменати в този договор условия, се прилагат действащото българско законодателство.

Чл.20. Промяна в адреса или банковата сметка на ИЗПЪЛНИТЕЛЯ се извършва с уведомително писмо от ИЗПЪЛНИТЕЛЯ до ВЪЗЛОЖИТЕЛЯ.

Този договор се състави, подписа и подпечата в …………………… еднообразни екземпляра, от които ........... за ВЪЗЛОЖИТЕЛЯ - ………, .......... за ИЗПЪЛНИТЕЛЯ.

Неразделна част от настоящия договор е:

1. Техническо предложение на Изпълнителя.

2. Ценово предложение на Изпълнителя.

3. Техническа спецификация на Възложителя.

|  |  |
| --- | --- |
| ЗА ВЪЗЛОЖИТЕЛЯ- КУПУВАЧ: | ЗА ИЗПЪЛНИТЕЛ-ПРОДАВАЧ: |
|  |  |
| **Изпълнителен**  **директор: ………………………………** | **Управител: ………………………………** |
|  |  |
| **Директор**  **на дирекция „ФСД“**:………………………… |  |